उदयपुर. तीन दिन के लक्ष्मणसिंह पहलवान स्मृति राजस्थान - मध्यप्रदेश केसरी कुश्ती दंगल का आगाज शुक्रवार से गांधी ग्राउंड पर अखाड़े पर होगा। 27वें कुश्ती दंगल में राजस्थान और मध्यप्रदेश के पहलवान जीतने के लिए जोर आजमाइश करेंगे। शाम 5 बजे दंगल की शुरुआत के बाद सभी खिताबों के लिए नॉकआउट मुकाबले खेले जाएंगे।
आयोजन समिति के हरीश राजोरा ने बताया दंगल का शुभारंभ मेयर चंद्रसिंह कोठारी, यूआईटी चेयरमैन रवींद्र श्रीमाली, कांग्रेस की पूर्व सांसद डॉ. गिरिजा व्यास, जिलाध्यक्ष गोपाल शर्मा करेंगे। इंटरनेशनल पहलवान आमीन व ब्यावर की ज्योति सिसोदिया गुरुवार को उदयपुर पहुंचे। अब तक 250 पहलवानों का पंजीयन हो चुका है। इसमें 40 महिला पहलवान शामिल है। वहीं, लेकसिटी के 30 पहलवान कुश्ती के दाव-पेंच लगाएंगे। समापन समारोह में अतिथि भारतीय महिला टीम के कोच कृपाशंकर पटेल रविवार को दंगल में बतौर अतिथि भाग लेंगे।
इन पांच खिताबों के लिए होगा दंगल
- राजस्थान-मध्यप्रदेश केसरी दंगल : 70 किलो से अधिक भार वर्ग में
- राजस्थान-मध्यप्रदेश कुमार दंगल : 60 से 70 किलो में
- राजस्थान-मध्यप्रदेश कुमार दंगल : 50 से 60 किलो में
- राजस्थान-मध्यप्रदेश बसंत खिताब दंगल : 50 किलो तक में
महिला वर्ग : सिर्फ 50 किलो से अधिक भार वर्ग का महिला सितारा-ए राजस्थान-मध्यप्रदेश दंगल
hin_Deva hin_Deva awa_Deva bho_Deva bho_Deva bho_Deva bho_Deva bho_Deva